Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 572

a) A tánc mint kifejezőeszköz 4 óra Milyen szerepet tölt be a tánc az ember életében? Régi társastáncok – régi hangulatok. A magyar nép táncai. Vetítés osztályszinten. Különféle helyeket, korokat és stílusokat megidéző fényképek és reprodukciók közös nézegetése. Beszélgetés osztályszinten. Kinek a számára mit jelent a tánc? Fontos-e egy mai ember számára, hogy tudjon táncolni vagy sem? Személyes gondolatok, érzések megfogalmazása. A tánctanulással kapcsolatos emlékek felidézése. Osztályszintű gyakorlat. Ismerkedés különböző típusú régebbi társasági táncok (pl. keringő, tangó, twist) zenéivel. Annak próbálgatása – ráhangolódva a tempóra –, hogy miként lehet mozogni az adott zenékre. Az egyes zenék hangulatának megragadása. A mozgásos találgatást követően az adott táncokat bemutató filmrészletek közös megnézése. Retró klubdélután szervezése, amelynek célja valamelyik közösen kiválasztott régi társastánc alaplépéseinek a megtanulása. (Rendszerré tehető úgy, hogy a szervezést és tánctanítást mindig másmás csoport végzi.) Vetítés osztályszinten. Ízelítő a magyar nép különböző típusú, eltérő élethelyzeteket idéző táncaiból. Annak megbeszélése, melyik zene és tánc milyen hangulatú, s milyen élethelyzeteknek volt a részese az egykori paraszti világban. Tánctanulás osztályszinten. A filmek alapján kiválasztott egyik tánc alaplépéseinek a megtanulása Kiemelt kompetenciák A művészetek társadalmi funkcióinak megértése. Nyitottság a művészi kifejezési módokkal való kísérletezésben. Önkéntes szerepvállalás a közösség kulturális értékeinek gyarapításában. Képesség a művészi alkotások hatásainak tudatosítására. Képesség a saját érzelmek művészi eszközökkel való kifejezésére. Kulcskompetenciák Anyanyelvi kommunikáció: szóbeli önkifejezés. Digitális kompetencia: zenei és videoszerkesztő programok használata. Szociális és állampolgári kompetencia: empátia, együttműködés párban és csoportban, reflektív gondolkodás. Kezdeményezőképesség és vállalkozói kompetencia: kreativitás, önállóság, egyéni feladatvállalás. Hogyan mondom el a tánc nyelvén? – szükség esetén meghívott külső szakember vezetésével. Beszélgetés osztályszinten. Szükséges-e, hogy egy mai városi fiatal ismerje saját kultúrája paraszti világának legfontosabb táncait s e táncok alaplépéseit? Hol a helye a néptáncnak egy modern nép kultúrájában? Táncház szervezése alkalomszerűen vagy rendszeresen magyar, illetve más népek táncainak tanulására, gyakorlására. Csoportmunka. Képekből, zenékből és videofelvételekből álló prezentáció összeállítása az osztály és az iskolai médiatár számára, amely keresztmetszetet ad a mai fiatalok körében népszerű táncokról. Vetítés osztályszinten. Néhány modern táncjelenetet bemutató rövid filmrészlet közös megnézése, majd a mozgások kommunikációs szempontú elemzése. Mi mindent mondanak el a táncos gesztusok? Osztályszintű improvizáció. Táncos mozgások rögtönzése tanári instrukciók alapján, különböző hangulatú zenékre. A gyakorlatot követően az átélt személyes élmények megbeszélése.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes